EPG ไตรมาส 3/66 กำไรหด 47% เซ่นพิษ FX-ค่าใช้จ่ายเพิ่ม
EPG ไตรมาส 3/66 กำไรหด 47% เหลือ 211 ลบ. ส่วนงวด 9 เดือนเหลือ 826 ลบ. หลังเจอพิษ FX-ค่าใช้จ่ายเพิ่ม
EPG ไตรมาส 3/66 กำไรหด 47% เหลือ 211 ลบ. ส่วนงวด 9 เดือนเหลือ 826 ลบ. หลังเจอพิษ FX-ค่าใช้จ่ายเพิ่ม
10 ก.พ. 2566

บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG รายผลการดำเนินงานงวดไตรมาส 3/66 และงวด 9 เดือนปี 66 สิ้นสุดวันที่ 31 ธ.ค.65 ดังนี้
 
สำหรับไตรมาส 3 ปีบัญชี 2565/2566 (1 ตุลาคม 2565 – 31 ธันวาคม 2565) บริษัทมีกำไรสุทธิ 212.8 ล้านบาท ลดลง 189.2 ล้านบาท หรือร้อยละ 47.1 จากไตรมาสที่ 3 ปี บัญชี 2564/2565 (1 ตุลาคม 2564 – 31 ธันวาคม 2564) ทั้งนี้เป็นผลมาจากบริษัทขาดทุนจากอัตราแลกเปลี่ยน 114 ล้านบาท ขาดทุนเพิ่มขึ้น 108.1 ล้านบาท เทียบกับปีก่อน โดยเป็นผลขาดทุนจากอัตราแลกเปลี่ยนที่ยังไม่เกิดขึ้นจริง 118.9 ล้านบาท และเป็นกำไรที่เกิดขึ้นจริง 4.8 ล้านบาท ผลกระทบจากความผันผวนของค่าเงินบาท
อีกทั้งค่าใช้จ่ายในการขายและบริหารเพิ่มขึ้น 84.8 ล้านบาท หรือร้อยละ 13.4 นอกจากนี้ต้นทุนทางการเงินยังเพิ่มขึ้น 7.9 ล้านบาท หรือร้อยละ 65.2 เป็นผลจากเงินกู้ยืมที่เพิ่มขึ้นตามการขยายของธุรกิจ รวมถึงการซื้อกิจการ ขณะเดียวกันส่วนแบ่งกำไรจากเงินลงทุนในบริษัทร่วมและการร่วมค้าลดลง 23.7 ล้านบาท จากธุรกิจยานยนต์ในต่างประเทศ เนื่องจากการรับรู้ผลขาดทุนจากบริษัทที่ลงทุนใหม่ในแอฟริกาซึ่งเป็นช่วงเริ่มต้นในการดำเนินกิจการ